b32eb46159c614fc4e3378e15eaac470
skægmejse
glasogglimt.dk
2020.10
skægmejsen er en lille fugl med en meget lang hale. den er 14-15 cm, hvoraf halen udgør 7 cm. den lever udelukkende i rørskov, og den yngler spredt i europa og i centralasien.

hannen har et gråt hoved med sort skægstribe, og halen, ryggen og vingerne er kanelbrune. hunnen mangler derimod skægstriben, og hun er desuden mere afdæmpet i farverne.

ofte kan vi se flokke af skægmejser strejfe omkring på jagt efter rørskov med rigelige mængder af frø, som udgør størstedelen af skægmejsens føde.

skægmejsens reproduktionsevne er meget bemærkelsesværdig. den kan opfostre 3-4 kuld om året - æggene lægges fra april til maj. ungerne fra det første kuld er allerede selv i stand til at yngle den samme sommer. skægmejsen er meget følsom over for frost, men de kraftige bestandsnedgange, der kan ske i kolde vintre, kan altså rettes op igen i de følgende år.

skægmejsen er en standfugl, men især ung-fuglene kan i visse år udvandre i efteråret på grund af fødemangel, men herhjemme er skægmejsen altså et almindeligt syn rundt omkring i landet hele året rundt.
4a06ba38c072ff0aba2962781ca32191
hættemåge
glasogglimt.dk
2020.10
på trods af kraftig tilbagegang indenfor de seneste år er den smukke hættemåge stadig et ganske almindeligt syn i den danske natur. i sommerdragten er den let at kende på det røde næb og den karakteristiske hætte, som har givet mågen dens navn.

hættemågen er en lille måge på cirka 38 cm, der findes fra vest- og nordeuropa gennem asien og til stillehavskysten.

herhjemme findes den i langt størstedelen af landet, men den er dog afhængig af små øer og holme i søer, ved fjorde eller ved kysten, hvor den samler sig for at yngle i etablerede kolonier.

hovedparten af de danske hættemåger er trækfugle, der trækker til vesteuropa for at overvintre allerede i juli. til gengæld får vi også besøg af trækgæster fra Østersøområdet, der bliver helt indtil oktober. det sker dog ofte, at nogle af de danske hættemåger bliver i landet hele året, og derfor kan vi træffe hættemågen på alle årstider.

hættemågen begynder sin redebygning sidst i april, og det er både hannen og hunnen, der udruger æggene og fodrer ungerne.
hættemågen kendes desuden som en meget larmende måge, der altid kan høres, hvis den er i nærheden.